62017TJ0540_INF
Sodba Splošnega sodišča (šesti senat) z dne 6. junija 2019 – EIB/Sirija
(Zadeva T‑540/17)
„Arbitražna klavzula – Posojilna pogodba „Electricity Distribution Project“ št. 20948 – Neizpolnitev pogodbe – Vračilo plačanih zneskov – Zamudne obresti – Postopek z zamudno sodbo“
1.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Pristojnost Splošnega sodišča, opredeljena s členoma 256 in 272 PDEU, in arbitražna klavzula
(člena 256(1) in 272 PDEU)
(Glej točki 16 in 17.)
2.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Kršitev pogodbene obveznosti s strani Sirije – Prehod pravic Banke na Unijo – Tožba, ki jo vloži Banka v imenu Unije – Dopustnost – Tožba, ki jo Banka vloži v svojem imenu – Nedopustnost – Neobstoj pravnega interesa
(člena 256(1) in 272 PDEU)
(Glej točke od 21 do 30.)
3.
Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Tožba, katere predmet je naložitev, v okviru posojilne pogodbe, plačila o morebitnih zapadlih zneskov in zneskov, ki so po datumu vložitve tožbe ostali neplačani – Še ne dokazane hipotetične okoliščine – Nedopustnost
(Poslovnik Splošnega sodišča, člen 76(d))
(Glej točke od 32 do 36.)
Predmet
Predlog, ki temelji na členu 272 PDEU, se nanaša na naložitev Sirski arabski republiki vračilo zneskov, dolgovanih v okviru posojilne pogodbe „ Electricity Distribution Project“ št. 20948, skupaj z obrestmi.
Izrek
1.
Sirski arabski republiki se naloži, naj Evropski uniji, ki jo zastopa Evropska investicijska banka (EIB)_vrne znesek 52. 657. 141,77 EUR.
2.
Navedeni znesek se nanaša na zamudne obresti od glavnic in pogodbenih obresti, izračunanih po metodi iz člena 3(2) posojilne pogodbe „Electricity Distribution Project“ št. 20948, sklenjene med EIB in Sirsko arabsko republiko 5. februarja 2001 in spremenjene z dopisi z dne 3. oktobra 2003, 28. februarja 2006, 9. maja in 8. oktobra 2007, z dne 9. avgusta 2017 do datuma plačila.
3.
Tožba se v preostalem zavrne.
4.
Sirski arabski republiki se naloži plačilo stroškov.